หนูอายุ 22ปีค่ะ มีอาการประจำเดือนมาไม่ปกติและตกขาวเยอะแต่ไม่มีอาการปวดท้องประจำเดือนแต่อย่างใด ได้ซื้อยาบำรุงร่างกายที่มีส่วนผสมของกวาวเครือขาวมาแต่ได้ข้อมูลมาว่ากวาวเครือขาวห้ามคนหนุ่มสาวรับประทาน เลยอยากทราบว่าหนูอายุเท่านี้ทานได้รึยังคะ
สวัสดีครับ เนื่องจากกวาวเครือขาวมีสารในกลุ่ม ไฟโตเอสโตรเจน ที่มีฤทธิ์คล้ายฮอร์โมนเพศหญิงในระดับสูง จึงจะมีผลกับรอบประจำเดือนโดยตรง และอาจทำให้มีรอบเดือนผิดปกติ และอาจเพิ่มความเสี่ยงมะเร็งเต้านม หรือ มะเร็งมดลูกได้ครับ ดังนั้น สารนี้จึงมีผลกับหญิงในวัยเจริญพันธุ์ กล่าวคือ ตราบใดที่ยังมีประจำเดือน ก็ยังถือว่ามีความเสี่ยงอยู่ครับด้วยเหตุนี้ ถ้าเป็นไปได้ ไม่ควรใช้สารนี้ดีกว่าครับ หากประจำเดือนมาผิดปกติ ขอแนะนำให้พบแพทย์ด้านนรีเวช เพื่อให้แพทย์พิจารณาการใช้ยาปรับฮอร์โมนเพศหญิง ซึ่งมีการระบุขนาดยาอย่างชัดเจนและมีหลักฐานทางวิทยาศาสตร์ยืนยันแล้วดีกว่า เพราะการแพทย์แผนปัจจุบันเป็นที่ยอมรับและปลอดภัยที่สุดครับ